මෙරට විශිෂ්ටතම සිනමාවේදිණිය සහ ගෙරෟවණීය කලාකාරිණියක ලෙස ගෞරවාදරයට පාත්‍ර වන සුමිත්‍රා පීරිස් මහත්මියගේ ජීවිතය සහ සිනමා ජීවිතය විවරණය කරමින් අජිත් ගලප්පත්ති විසින් රචිත ‘සුමිත්‍රා - අඩ සියවසක අද්විතීය සිනමා ජීවිත කතාව‘ ග්‍රන්ථය හඳුන්වාදීමේ උත්සවය සැප්තැම්බර් 20 වැනිදා කොළඹ බණ්ඩාරනායක අනුස්මරණ සම්මන්ත්‍රණ ශාලාවේ ඇති ජාත්‍යන්තර පොත් ප්‍රදර්ශනයේදී පැවැත්වේ.මෙහිදී ස්වර්ණා මල්ලවආරච්චි, දීප්ති කුමාර ගුණරත්න සහ දිනේෂ් ගුණවර්ධන යන දැනවතුන් සුමිත්‍රා නිරූපණය කළ ස්ත්‍රී චරිත, සුමිත්‍රාගේ ස්ත්‍රීවාදය සහ ඇගේ වංශයේ කතාව යන මැයෙන් දෙසුම් පැවැත්වීමට නියමිතය. 1978 සිට දශක හතරක් පුරා සුමිත්‍රා සිනමාවේදිනියගේ සිනමා කෘති පෙළෙහි රඟපෑ නළු නිළියන් ඇතුළු සම්භාවනීය කලාකරුවන් රැසක් මෙම අවස්ථාවට සහභාගි වනු ඇත.මෙම උළෙල mirrorarts.lk  වෙබ් අඩවිය ඔස්සේ මුලු ලෝකය පුරා සජීවීව විකාශය කෙරෙන අතර ශ්‍රී ලංකාවේ මෙවන් සජීවී අන්තර්ජාල විකාශයක් සිදු කෙරෙන පළමු අවස්ථාව මෙය වේ.මෙම ග්‍රන්ථය පසුගියදා හිල්ටන් රෙසිඩන්ට්ස්හිදී නිල වශයෙන් එළිදක්වන ලදී.එහිදී සුමිත්‍රා මහත්මිය වෙනුවෙන් විශේෂ සමරු මුද්දරයක් සහ මුල් දින කවරයක්ද එදින නිකුත් කෙරිණ.